Verloofde in koma, stiefpa sterf ná aanval by gholfklub | Netwerk24
Deur Alet van der Walt 27 April 2019 16:00
’n Man van Welkom, Louis Coetzee (61), is Vrydagaand doodgeskiet terwyl hy, sy stiefdogter en dié se verloofde die Unicorn-gholfklub se deure gesluit het.
Coetzee het sy stiefdogter, Marlene Matthysen, en haar verloofde, Kim van Heerden, teen toemaaktyd by die klub gaan help.
Coetzee was juis bekommerd oor die vroue se veiligheid, sê ’n ingeligte.
Volgens ’n familielid wat nie haar naam wil bekend maak nie het Van Heerden net die laaste slot in die klub se buitedeur gesluit, toe iemand op hulle begin skiet.
Louis Coetzee (61) is Vrydagaand doodgeskiet toe hy gehelp het dat sy dogter en haar verloofde hul werkplek sluit. Foto: Facebook
Intussen het twee klante wat net op pad was om te ry, gesien wat gebeur het en uit hul voertuig gespring, sê die vrou.
Matthysen is skrams in die kop geskiet en is in ’n kritieke toestand in die Pelonomi-hospitaal in Bloemfontein opgeneem.
Die koeël het haar skedel beskadig en sy het bloeding op die brein, sê die vrou.
Coetzee is volgens Thakeng twee keer geskiet.
Meer oor: Aanval | Roof | Moord | Rooftog